Daniel Inouye

Daniel Ken «Dan» Inouye (født 7. september 1924 i Honolulu i USA, død 17. desember 2012 i Bethesda i Maryland) var en amerikansk politiker. Han var senator og representerte Hawaii og Det demokratiske parti. Han kom inn i Senatet i 1963, etter å ha representert Hawaii i fire år i Representantenes hus, fra øyene fikk status som delstat i 1959. Inouye var president pro tempore i USAs senat.

Inouye hadde fremtredende roller i senatskomiteene som undersøkte Watergate- og Iran-kontras-affærene.

Gjennom tidene er det kun Robert Byrd som har hatt en lengre senatorperiode enn Inouye.

Inouye fikk Medal of Honor for innsatsen sin under den andre verdenskrig. I 2013 ble han posthumt tildelt Presidentens frihetsmedalje.

Referanser

Eksterne lenker 
 Offisiell senatorside
 

Senatorer fra Hawaii
Kongressrepresentanter fra Hawaii
Medal of Honor
Presidentens Frihetsmedalje
Personer fra Honolulu
Fødsler i 1924
Dødsfall i 2012
Personer fra USA av japansk opphav
Mottakere av prisen for frihet fra frykt (Four Freedoms Award)